cyanic-selkie/wikianc huggingface dataset:
Slaget ved Bornholm 1511
Sjøkrigen
På vei hjem fra Stockholm ble den lybske flåten i november 1509 rammet av en storm, og de mistet en stor del av skipene. Ifølge visse kilder skal bare 6 skip ha kommet hjem til Lübeck. Men til tross for denne tragedien seilte lybekkerne neste år ut med 18 skip under Claus Hermelincks kommando (Hermelin ). Hansabyen Lübeck erklærte krig mot Danmark i april 1510 og Hermelinck drog med 6 skip opp til Gedser, og der traff de tre danske skip, med «Svanen» som kommandoskip. I sjøslaget som fulgte ble danskene slått og jaget på flukt i slutten på april. Veien mot Øresund og de danske øyene lå åpen.
Som svar på herjingene mot sin egen by ønsket lybekkerne gjengjeld. Først angrep de øya Langeland, deretter gikk de løs på Møn og Lolland hvor de herjet i mai og juni. Den lybske flåten seilte tilbake til Lübeck med et rikt bytte, blant annet 11 skip fra Holland. Den 7. juli sluttet skip fra andre hansabyer seg til den lybske flåten, som seilte nordover med 24 mersskip og 6 jakter. I alt 7000 menn ble med til Bornholm for å plyndre. Etter å ha erobret øya 12. juli og krevde inn brannskatt på 4000 gylden og 8000 lodd sølv fra bornholmerne dro Hermelinck videre til Kalmarsund i Sverige. . Der slo de seg sammen med en svensk flåtestyrke og utgjorde rundt 40 skip. Denne flåten inntok Öland med Borgholm festning. Deretter satte de Kalmar under beleiring fram til byen falt høsten 1510.
Den allierte flåtestyrken var for stor for kong Hans 1. Han hadde ikke råd til å ruste ut en sterk flåte for å angripe den lybsk-svenske fellesflåten. Blekingekysten mellom Ronneby og Sølveborg ble herjet av de allierte, før flåten fortsatte mot øya Lolland. Der landsatte de allierte en sterk hær ved Nakskov, som møtte en like sterk dansk hær under Henrik Krummedikes kommando. Etter et blodig slag måtte lybekkerne trekke seg tilbake. Hanseatene seilte bort til Trave sammen med svenskene og overlot sjøherredømmet til Krummedike. Det skjedde i slutten av oktober 1510.
Vel hjemme igjen fortsatte begge parter sine forberedelser til neste års krigføring. I Danmark var det stattholder Eske Bille som ledet flåteopprustningen i København, og i mai 1511 ble Jens Holgersen Ulfstand forfremmet som admiral for en usedvanlig godt rustet flåte. Den bestod av storskip inkludert «Engelen», en kravell (bygget i karavell) som admiralskip med 6-700 mann om bord.
I mellomtiden hadde det brutt ut en handelskrig mellom de nederlandske byene og hansabyene, og Lübeck hadde forbudt all nederlandsk handel på Østersjøen. Kong Hans måtte dermed gi assistanse til de nederlandske handelsmennene som ville videre fra Øresund. Ulfstand måtte eskortere en stor konvoi på 250 farkoster fra Øresund til Preussen og Livland i Baltikum.
Etter å ha eskortert den store konvoien til deres bestemmelsessted seilte Ulfstand videre mot den lybske kysten på Mecklenburg og ned på byen Wismar. Under et angrep mistet han mange skip; 13-14 skip ble ødelagt eller erobret av fienden. Rostock ble også angrepet, og deretter ble Rügen tatt under angrep i juni, hvor Søren Norby vant et feltslag mot 800 knekter. Ulfstand seilte videre mot Öland, og etter å ha herjet der, forsøkt danskene å landsette sine knekter nord og sør for byen Kalmar uten hell. I juli kom den danske flåten tilbake til København, fullastet med krigsbytte.
Den 26. juli 1511 sendte Lübeck sin flåte til Rügen hvor de skulle vente på skip fra Stralsund. Etter åtte dagers bestemte de å seile mot Falsterbo, men underveis kom de ut for en storm. De fikk høre at den danske krigsflåten var kommet tilbake til København, og at den ikke skulle utrustes igjen. Derfor bestemte lybekkerne seg for å angripe Bornholm. Men ved ankomsten oppdaget de at den danske flåten var på vei, for Ulfstand med hans visadmiraler Søren Norby og Tisle Giseler hadde flåten klar for å seile ut på kort varsel.
Slaget
Den 9. august 1511 seilte den danske flåten på tjue skip under Ulfstand mot Bornholm. Den lybske flåten hadde ankret opp ved Sandvig, men heiste sine seil og kom opp mot danskene. Det finnes vage beskrivelser av hva slags taktikk man brukt i sjøslag på den tiden. De største skipene var på fløyene med de mindre i midten, og dette tydet på side-mot-side linjeformasjon, såkalt line abreast. De større skipene hadde eget følge med en ledsager på hver side. Den lybske krøniken hevdet at «Engelen» liknet en høne blant sine kyllinger, noe som antyder at «Engelen» var ganske stor.
Etter at de første artillerisalvene var utvekslet, utviklet kampene seg raskt inn i en uordnet skip-mot-skip krigføring. Det danske admiralskipet «Engelen» og det lybske admiralskipet «Maria» kom i intense kamper med hverandre. Begge skip skjøt løs på hverandre og forsøkte å entre hverandre for kapringskamp. Tre danske skip forsøkte å erobre det lybske skipet «Antonius», men relingene var for høye for entringsforsøk. De mindre skipene på begge sider holdt seg unna, og grep bare inn for å hjelpe store skip i knipe.
Kampene ble avbrutt når det ble mørkt, og da det blåste opp til storm ble skipene ført bort fra hverandre. I ly av mørket seilte lybekkerne ut på åpent hav og erobret et mindre dansk skip som var drevet mot øst av stormen. Danskene overtok ankringsplassen og oppdaget tre skip som var på vei mot dem. Disse skipene var fra byen Stralsund og hadde kommet sent, og de visste ikke at ankringsplassen var overtatt av danskene. To av de tre skipene blir tatt av danskene den 10. august.
Etterspillet
Lybekkerne som hadde trukket seg bort fra Bornholm, kom 11. august til halvøya Hel, hvor den nederlandske konvoien på 250 skip hadde samlet seg etter oppholdet i Preussen og Livland. De fire nederlandske krigsskipene flyktet for å varsle danskene ved Bornholm, mens mannskapene flyktet fra konvoien og kom seg på land. Lybekkerne plyndret de forlatte skipene og lastet de 18 største og beste fartøyene med bytte. Resten satte de fyr på. Etter å ha blitt varslet om dette, seilte Ulfstand fra Bornholm sørover for å avskjære fienden underveis til Lübeck.
Slaget ved Rixhöft den 14. august 1511 ved munningen av elva Wisła var et voldsomt slag hvor lybekkerne konsentrerte sitt artilleri mot admiralskipet «Engelen» som fikk roret skadet og storseilet falt ned. Dette utløste forvirring blant danskene som tolket det som et signal om å avbryte kampene. Lybekkerne slapp gjennom med deres bytte til Travemünde. Slaget ved Rixhöft - nå Rozewie i Polen - var en historisk begivenhet, siden artilleri ble et avgjørende element under sjøslaget.
23. april 1512 ble det sluttet fred mellom Danmark og Lübeck, siden den danske krigsflåten var blitt en for sterk motstander. I Sverige døde riksforstanderen Svante Nilsson (Sture) 2. januar 1512, og Sten Sture den yngre overtok. En våpenstillstand fram til 1517 ble inngått 23. april 1512.
Chicago (film)
Chicago er en amerikansk filmmusikal fra 2002.
Den handler om kjendiser og skandaler under jazzalderen i Chicago. Den er basert på Broadway-musikalen Chicago fra 1975. Filmen ble innspilt i Toronto i Canada. Den var Oscar-nominert i tretten kategorier og den vant seks. Catherine Zeta-Jones fikk en Oscar for beste kvinnelige birolle som Velma Kelly.
Det amerikanske filminstituttet (AFI) har kåret filmen til tidenes 12. beste filmmusikal fra USA.
Handlingsreferat
I 1924 ser Roxie Hart hovedrollen Velma Kelly opptre ved et teater i Chicago. Hun ønsker stjerne-status selv, og begynner en affære med Fred Casely som påstår å kjenne en manager som kan hjelpe henne. Men etter showet blir Velma arrestert for å ha drept ektemannen Charlie og søsteren Veronica, etter å ha funnet dem i samme seng. En måned senere innrømmer Casely overfor Roxie at han egentlig ikke har noen forbindelser innenfor showbiz, og bare ville ha sex med henne. I raseri, skyter hun ham. Hun overbeviser mannen sin, Amos, om å ta på seg ansvaret, og forteller at hun drepte en innbruddstyv i selvforsvar.
Amos påstår at han var den skyldige til en etterforsker. Imidlertid kommer etterforskeren med bevis for at Roxie og Casely hadde en affære, og Amos trekker umiddelbart sin tilståelse. Roxie innrømmer hva som virkelig skjedde, og blir arrestert. En ambisiøs distriktsadvokat Harrison kunngjør at han ønsker å gi henne dødsstraff. I fengsel møter Roxie den korrupte Matron "Mama" Morton. Roxie får etter hvert vite historiene til de andre kvinnene i fengselet, inkludert Velma. Roxie engasjerer samme advokat som Velma, Billy Flynn. Flynn og Roxie forsøker å manipulere pressen, og påstår at hun hadde affære med Casely fordi Amos alltid var opptatt på jobb. Pressen tror på historien, og hun blir hyllet som en tragisk heltinne. Velma blir misfornøyd med å miste publikums oppmerksomhet, og Roxie blir snart den mest populære av de to rivalene.
Billy forsøker å miskreditere vitner, manipulerer bevis, og arrangerer til og med en offentlig forsoning mellom Amos og Roxie når hun påstår at barnet hennes er hans. Roxie blir frikjent, men berømmelsen hennes daler raskt når en annen kvinne, som også hadde skutt sin egen mann, skyter advokaten sin rett utenfor tinghuset. Amos er fremdeles lojal og spent på å bli far, men Roxie avviser ham og avslører at hun ikke var gravid i det hele tatt.
Håkon Gamles gate (Tønsberg)
Håkon Gamles gate (1A-9,2A-8) er en gate i Tønsberg sentrum. Gaten er oppkalt etter kong Håkon IV Håkonsson den Gamle (1204-1263). Den er 100 meter lang og går fra Møllegaten ved Farmannstorvet til krysset Tollbodgaten/Farmannsveien.
I Håkon Gamles gate 1A var det konditori og kafé drevet av Christian Rabe fra 1918-1958. Nummer 4 ble totalskadet i brann i 2007, og er senere revet. Håkon Gamles gate 5-7 ble bygget ca.1880. I nummer 6-8 ligger bygningen til det tidligere Tønsbergs Aktietrykkeri. Første etasje ble bygget i 1921, de to neste i 1928. Arkitekt var Kristofer Lange.
Fylkesvei 239 (Akershus)
Fylkesvei 239 i Akershus gikk mellom Finstad og Aurskog meieri i Aurskog-Høland. Veiens lengde var 4,9 km.
2019 ble veien erstattet av delstrekninger av fylkesvei 1474 og fylkesvei 1469.
Motstrømsprinsippet
Motstrømsprinsippet går igjen flere steder i naturen. Fisker for eksempel, benytter seg av dette prinsippet ved opptak av oksygen, organismer med armer og ben bruker det i blodårer for å bevare kjernetemperaturen, og det brukes i ventilasjonsanlegg for å ta vare på innetemperaturen selv om det skal friskluft inn i lokalene.
Oksygenoverføring i gjeller
Fiskenes gjeller kan grovt deles inn i en gjellebue, som har flere gjelleblader. Det er i disse gjellebladene at motstrømsprinsippet forekommer. Vannet strømmer over disse gjellebladene fra munnhulen bakover og ut i vannet. Blodet strømmer framover inne gjellebladene.
Dette medfører at blodet kontinuerlig strømmer mot vann med stadig høyere konsentrasjon av oksygen. Når blodet først møter vannet, har blodet lav konsentrasjon av oksygen (rundt 5 %). Dette blodet møter vann som allerede har gitt fra seg oksygen tidligere på ferden over gjellebladet. Etterhvert som blodet beveger seg videre, vil konsentrasjonen av oksygen gradvis øke. Samtidig som konsentrasjonen av oksygen i blodet øker, møter blodet vann med stigende oksygenkonsentrasjon, da dette vannet ikke har gitt fra seg så mye oksygen tidligere.
Når blodet vender tilbake til kroppen, antas det å ha en konsentrasjon av oksygen på 90 %, regnet i forhold til vannets konsentrasjon. Ettersom opptak av oksygen i gjellene skjer ved diffusjon, vil den konstante konsentrasjonsforskjellen føre til et mer effektivt opptak av oksygen.
En tilsvarende mekanisme finner man i lungene hos fugler
Varmekonservering i armer og ben hos mennesker og dyr
Motstrømsprinsippet er også brukt om varmeveksling i ekstremitetene til dyr. Her er de dype arterier og vener lagt parallelt og inntil hverandre for at varmetapet (se Termodynamikk) til omgivelsene skal bli minst mulig. Det kalde blodet i venene – som har vært ute i de ytre kroppsdelene – blir varmet opp når det passerer det varme blodet fra arteriene. Varmeovergangen fra arterien til venen skjer helt fra hoften og ned i foten. Varmetapet fra arterieblodet varmer opp veneblodet. Når arterieblodet kommer ned i foten er det avkjølt slik at foten er kald og har et lite varmetap. Veneblodet varmes opp av arterieblodet hele veien fra foten opp til hoften. Veneblodet har da nesten samme temperatur som de indre organene, så kulden gir lite eller ingen reduksjon av kroppstemperaturen. Dette gjør at for eksempel sjøfugler (jevnvarme) kan ha under 10oC i beina, mens resten av kroppen har normal kroppstemperatur på 35-40oC.
I Henles sløyfe i nyrene
I henles sløyfe i nyrene er det mange kompliserte funksjoner som bidrar til å ta vare på væske, glukose, elektrolytter og for å kvitte seg med avfallsstoffer og overflødig væske, og for å regulere syre-base nivå i blodet. Henles sløyfe er en tynn kanal som begynner ved en glomerulus, går innover mot midten av nyren og deretter ut mot overflaten igjen. Motstrømsprinsippet er en av flere mekanismer i denne prosessen.
Nanci Griffith
Nanci Caroline Griffith (født 6. juli 1953 i Seguin i Texas i USA, død 13. august 2021 i Nashville ) var en amerikansk sanger, gitarist og låtskriver fra Austin i Texas. Etter debutalbumet There's a Light beyond these Woods, som kom i 1978, beveget hun seg i grenselandet mellom folkemusikk, popmusikk/folkrock og country. Selv kalte hun musikkstilen sin for «folk-a-billy», der akustiske instrumenter som fele, banjo, dobro og gitar akkompagnerte en lys og lyrisk vokal med innlevelse og følsomhet.
Oppsummering
Griffith vant i 1994 en Grammy-pris for albumet Other Voices, Other Rooms, der hun tolket sanger av andre musikere som hun var inspirert av. Hun var særlig populær i Irland og hun bodde en tid i Dublin.
En av hennes mest kjente sanger er «From a Distance», som ble skrevet av Julie Gold, selv om Bette Midler solgte flere plater med sin versjon av sangen. Griffiths skrev selv en rekke sanger, men gjennomgående fikk andre musikere større suksess med sangene hennes enn hun gjorde selv. Som eksempler kan nevnes «Love at the Five and Dime», som Kathy Mattea fikk en hit med i 1986, og «Outbound Plane», som ble en av Suzy Bogguss' største hits. Griffiths musikk var tidløs, i den forstand at hun aldri endret lydbilde i jakten på kortvarig suksess. Hun ble gjerne karakterisert som en musikernes musiker.
Griffith var gift med musikerkollegaen Eric Taylor fra 1976 til 1982. I 1996 fikk hun brystkreft, men ble kurert etter en vellykket behandling. Ved siden av solokarrieren turnerte hun med andre musikere som Buddy Holly's band, The Crickets, John Prine, Iris DeMent, Suzy Bogguss og Judy Collins. Hun spilte inn duetter med blant andre Tom Russell (som bidro til teksten på «Outbound Plane»), Don McLean, Jimmy Buffett, Willie Nelson og Darius Rucker. Hun var også bakgrunnsvokalist på en rekke album utgitt av andre musikere.
Den første tiden
Nanci Griffiths mor var amatørskuespiller, og faren sang i en barbershop-kvartett. Datteren arvet gleden over å stå på en scene. Etter å ha utdannet seg til pedagog på University of Texas, valgte hun i 1977 å satse på en musikerkarriere; da hadde hun allerede opptrådt som sanger i en ti års tid. Som barn så hun opp til folkesangeren Carolyn Hester fra Texas. «Jeg har spilt gitar siden jeg var seks år, men da jeg hørte henne, sa jeg: 'Det er dét jeg har lyst til å gjøre: jeg vil skrive sanger og synge akkurat som henne. Hun var så ren!'» sa Griffith til Rolling Stone i 1987. I det samme intervjuet fortalte hun også: «Jeg var seks år da jeg lærte å spille gitar, og det skyldtes at jeg først hadde forsøkt meg på valthorn. En dag da jeg kom hjem, hadde mine foreldre fjernet hornet, fordi det var så fælt å høre på.»
Etter å ha jobbet en kort stund i barnehage, vant hun en låtskriverpris under Kerrwille Folk Festival i 1977. Hun ble med på festivalens samlealbum, og som et resultat spilte hun inn sitt første album året etter, There's a Light Beyond these Woods, utgitt av et lokalt plateselskap. Det ble innspilt live i et innspillingslokale i Austin. På albumet hadde hun to egne sanger, blant andre «Dollar Matinee», skrevet med ektefellen Eric Taylor. I 1982 ble hennes andre album, Poet in My Window, utgitt av et annet lokalt plateselskap (senere gjenutgitt sammen med det første i 1986 med distribusjon over hele USA). Dette albumet viste hvordan Griffiths hadde modnet som låtskriver. Hun hadde selv skrevet alle sangene, bortsett fra «Tonight I Think I'm Gonna Go Downtown», som var skrevet av Jimmie Gilmore og John Reed. Ektemannen Eric Taylor var medprodusent og spilte bassgitar på albumet, og på sangen «Wheels» bidro hennes far, Martin Griffith, og barbershop-kvarteten hans som bakgrunnsvokalister.
Det tredje albumet og Blue Moon Orchestra
I 1984 møtte hun Jim Rooney, som produserte hennes tredje album, Once in a Very Blue Moon. Innspillingene ble gjort i Jack Clements studio i Nashville med musikere som sologitarist Phillip Donnelly, banjospilleren Bela Fleck og Lloyd Green og Mark O'Connor. Foruten hennes egne sanger inneholdt albumet hennes versjon av Lyle Lovetts «If I Was The Woman You Wanted», Richard Dobsons «Ballad of Robin Wintersmith» og tittelsangen skrevet av Pat Alger. Albumet ble lansert i 1985. Året etter etablerte Griffith et nytt band, som hun kalte Blue Moon Orchestra.
I 1987 ga hun ut albumet Last of the True Believers. Albumet hadde to sanger som senere skulle bli landskjent i USA med andre musikere, Griffiths «Love at the Five and Dime» med Kathy Mattea, og Pat Algers «Goin'Gone». Albumet inneholdt også Tom Russells sang «St. Olav's Gate», om en norsk gatestump i Oslo. Albumet var også hennes første som ble utgitt utenfor USA; det ble utgitt i Storbritannia av Demon Records. Hun hadde også vært med på å produsere albumet.
Også tittelsporet på denne platen var skrevet av Alger. Ellers inneholdt albumet blant annet en nyinnspilling av «There's a Light Beyond These Woods» fra debutalbumet, Sing One for Sister av Robert Earl Keen jr. og hennes egen «Ford Econoline» om folkesangeren Rosalie Sorrels. Den sangen som fikk mest oppmerksomhet, var likevel Julie Golds «From a Distance», en sang som ble spilt inn av Bette Midler med stor suksess i 1990-årene.
Albumet Little Love Affairs, utgitt i 1988, var laget som et konseptalbum. Det inneholdt blant annet «Outbound Plane», som hun skrev med hjelp fra Tom Russell, og «Sweet Dreams Will Come», som var skrevet av John Stewart. Noen av de andre sangene på platen hadde Griffith skrevet sammen med James Hooker, som var pianist i Blue Moon Orchestra.
Rock og country
Senere i 1988 spilte hun inn konsertalbumet One Fair Summer Evening, med en håndfull sanger som ikke hadde vært innspilt tidligere. På denne tiden turnerte hun med Everly Brothers, som medvirket på flere av de innspilte sangene. I 1989 kom albumet Storms, produsert av Glyn Johns, som tidligere hadde arbeidet med blant andre The Beatles, Rolling Stones, Steve Miller og Joan Armatrading. Glyn Johns skapte et lydbilde som han mente ville slå an hos amerikanske radiostasjoner. Blant musikerne på dette albumet var Bran Breen på trommer, gitaristene Bernie Leadon (tidligere The Eagles) og Albert Lee, med Phil Everly som en av bakgrunnsvokalistene. Albumet ble Griffiths mestselgende album i USA, men slo ikke an i countrymiljøet i hjemlandet. Derimot fikk hun nærmest superstjernestatus i Irland, som da ble hennes viktigste europeiske marked.
Europa
Albumet Late Night Grande Hotel ble produsert av to briter, Rod Argent og Peter Van Hook, og inkluderte en duett med Phil Everly på «It's Just Another Morning Here», mens den engelske sangeren Tanita Tikaram bidro å synge på «It's too Late». I 1991 var hun en av en rekke gjestemusikere på irske The Chieftains' album The Bells of Dublin hvor hun sang «The Wexford Carol».
Albumet Other Voices, Other Rooms ble kunstnerisk og kommersielt en stor suksess hvor Griffith tolket en rekke sanger av musikere som Bob Dylan («Boots of Spanish Leather»), John Prine («Speed of the Sound of Loneliness») og Ralph McTell («From Clare to Here»).
Det neste albumet som kom ut året etter, Flyer, var dedikert til folkemusikk. På det påfølgende albumet, On Blue Roses from the Moons, gikk hun tilbake sine røtter i rock og folkemusikk etter å ha turnert et tiår sammen med Blue Moon Orchestra. Albumet inneholdt 14 sanger.
Året etter ga hun ut albumet Dust Bowl Symphony, sammen med London Symphony Orchestra og dirigent Andrew Jackman. Albumet besto nye versjoner av sanger hun hadde skrevet de siste 20 årene. Produsent var Peter Collins, som også hadde stått bak Flyer.
Liste over veier på Eydehavn
Liste over veier på Eydehavn er en liste over veier og gater på Eydehavn i Arendal kommune, Aust-Agder.
Byrsalepis
Byrsalepis er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Hugla
Hugla eller Hugløy er en øy på Helgelandskysten, i Nesna kommune i Nordland. Øya er 17,9 km², og det høyeste punktet er Huggeltind, som ligger 629 meter over havet. Det er en betydelig bestand av elg på øya, og også et rikt fugleliv med blant annet havørn.
Øya har om lag 90 fastboende; bosettingen er konsentrert langs østsiden av øya. Den viktigste næringsveien er jordbruk, men mange dagpendler også inn til tettstedet Nesna. Tidligere var det betydelig sysselsetting ved sildoljefabrikken på Vikholmen. I dag driver Vikholmen utvikling AS (VuAS) produksjon av torskeyngel og settefisk.
Det er fergeforbindelse til Nesna og øyene Handnesøya og Tomma.
Jákup í Jákupsstovu
Jákup í Jákupsstovu (født Jacob Elias Henriksen 7. juli 1922 i Sørvágur, død 24. februar 1976 i Tórshavn) var en færøysk organisasjonsmann og sosialistisk politiker.
Liv og virke
Han var sønn av Josephine Cathrine (født Johansen) og Johan Jacob Henriksen. Han drog til sjøs som ung, og fikk deretter teoretisk og praktisk opplæring i forretningsdrift og økonomi i Danmark. Etter at Tysklands okkupasjon av Danmark var over i 1945, kunne han vende tilbake til Færøyene, og i 1946 ble han sysselmann på Vágar.
Han ble innvalgt på Lagtinget fra Vágar, som representant for Javnaðarflokkurin, ved lagtingsvalget i november 1945. Han var 23 år gammel da han ble valgt, og var lenge den yngste som noensinne hadde blitt fast innvalgt på Lagtinget. Foran folkeavstemningen på Færøyene 1946 inntok han et klart standpunkt for løsrivelse fra Danmark, på tvers av partilinjen, og han ble derfor utstøtt av partiet. Han agiterte sammen med Sjálvstýrisflokkurin for at færøyingene skulle stemme for løsrivelse fra Danmark, noe et knapt flertall av velgerne også gjorde. Da kong Christian X av Danmark oppløste Lagtinget, møtte Jákup í Jákupsstovu allikevel opp til det neste planlagte lagtingsmøtet, som eneste representant, i protest. Jákup í Jákupsstovu sikret deretter én stemmes overvekt til selvstyrepartiene i Lagtinget. Han ble så ekskludert fra Javnaðarflokkurin. Ved nyvalget i november 1946 stilte han som uavhengig kandidat på Vágar, men tapte mandatet til Hentzar Weihe med 24 stemmer.
I 1948 stiftet han Tjóðveldisflokkurin sammen med Hanus við Høgadalsá, Sigurð Joensen og Erlendur Patursson. I 1950-årene drev amerikanske myndigheter løpende rapportering om politikere og den politiske situasjonen på Færøyene, og en utsending beskrev Jákup í Jákupsstovu som mer veltalende enn både Erlendur Patursson og Hanus við Høgadálsá, men samtidig som den farligste radikaleren. Samme kilde mente også at de tre var den virkelige ledelsen i Tjóðveldisflokkurin.
I 1954 gikk han fra sysselmannsstillingen til å bli sekretær i Føroya Fiskimannafelag. Han ble også redaktør for foreningens blad, Fiskimannablaðið. Han fratrådte som sekretær i 1971. Han var også styremedlem i Føroya Arbeiðarafelag 1949–1953, styremedlem i kunstforeningen Listafelagið og turistforeningen Ferðamannafelagið samt formann i forfatterforeningen Rithøvundafelag Føroya 1973–1976.
Han ble cand.polit. fra Institute of Social Studies i Haag i 1965 på en avhandling om lønnsdannelsen og arbeidsforholdene for fiskerne på Færøyene. Avhandlingen ble også utgitt i færøysk oversettelse i 1972.
Han giftet seg med Edith Lamhauge fra Lamba, og de fikk seks døtre sammen: Súsan í Jákupsstovu, Katrin í Horni, Beinta í Jákupsstovu, Annika í Jákupsstovu, Ása í Jákupsstovu og Marjun í Jakupsstovu. Edith Lamhauge var enke og hadde to sønner fra sitt tidligere ekteskap: Kjartan í Jákupsstovu (Kristiansen) og Hjalti í Jákupsstovu, som han adopterte.
Spar (kortspill)
Spar (♠) er en av de fire fargene i en vanlig kortstokk. De tre andre er; hjerter ( ♥ ), ruter ( ♦ ) og kløver (♣).
Historie
I Frankrike begynte en å masseprodusere spillkort ved hjelp av tresnitt på slutten av 1400-tallet. Symbolet «♠» var muligens opprinnelig ment å etterligne et løvblad, noe som var vanlig på tyske kortstokker, men det ble iallfall tidlig oppfattet som en spyd eller lansespiss. Det franske ordet for spar er «pique» «spyd/lanse». I germanske land ble imidlertid dette symbolet oppfattet som bladet på en spade – og i alle germanske språk er ordet for kortfargen og ordet for spade (i flertall) identisk. Unntaket er moderne norsk, men dette skyldes at den eldre formen «spader» er blitt forkortet til «spar» – på samme måten som at «fader» er blitt til «far». Dette bekreftes ved at kortfargen «spar» i tysk og nederlandsk også kan omtales som «Schüppen»/«schoppen» «liten spade/skovl».
På spanske kortstokker og tarotstokker bruker en symbolene «sverd» (spar), «beger» (hjerter), «mynter» (ruter) og «stokker» (kløver). Det spanske ordet for «sverd» er «espadas», og mange mener derfor at ordet spader/spar kommer fra spansk. Men dette er lite trolig: Spanske kortstokker har vært lite eller ingenting brukt i germanske land – og de andre kortfargene i germansk har heller ikke spanske navn. Grunnen til forvirringen er at det latinske ordet «spatha» (bredt slagsverd; vevskei), som er lånt fra gresk «spathe» (flatt trestykke; bredt arbeidsredskap), har samme indoeuropeiske rot som det germanske ordet «spade» (spade). Det bør forøvrig nevnes at det spanske ordet for det franske kortsymbolet spar er «picos» – ikke «espadas».
I Storbritannia regnet en opprinnelig hjerter for å være den høyeste kortfargen, og på 1700- og 1800-tallet var det vanlig å lage kortstokker hvor kortfargene representerte de fire verdensdelene: hjerter = Europa, ruter = Asia, kløver = Afrika og spar = Amerika. Australia ble ikke regnet som en egen verdensdel på den tiden. Men når en brukte slike kortstokker i USA regnet en selvsagt spar for å være den høyeste kortfargen. Og siden flere av de mest kjente kortspillene har sin opprinnelse i USA (ikke minst bridge og poker) har dette ført til en generell internasjonal aksept for at spar skal rangeres som den høyeste kortfargen.
Datalogi
Spar symbolet finnes i tegnsettet unicode.
Spar (kulør)
Syngeneschiza
Syngeneschiza er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utbredelse
Slekten er utbredt i det sørlige Afrika.
Fylkesvei 1448
Fylkesvei 1448 går mellom Trekanten og Jansløkka i Asker kommune.
Frem til 2019 hadde veien betegnelsen fylkesvei 209.
Halsnes
Halsnes er et friområde ved innsjøen Mjermen i Aurskog-Høland kommune i Akershus. Halsnes er en halvøy sentralt i Mjermen. Halsnes er to tidligere gårder som ble kjøpt av Aurskog-Høland kommune, delvis med statlige midler. Den første gården ble kjøpt på 1960-tallet. Den andre på 1990-tallet. Det er opparbeidet offentlig badeplass og båtutsettingsrampe for allmennheten på Halsnes.
Mithra
Mithra var en gudeskikkelse i indisk og iransk religion.
Se også
Mitra (mitología)
Eggemoen
Eggemoen er et platå som består av en enorm sandmorene som anslagsvis rommer 298 millioner m³, hvorav cirka 94 millioner m³ er utnyttbart. Eggemoen er således Ringerike kommunes største reserve av sand og grus. Bekkene opp til platået fra Hønefoss kalles Eggemobakkene.
Eggemoplatået preges av gran- og furuskog. Størsteparten av morenen ligger i Ringerike kommune og kalles Eggemoen. I nordøst strekker imidlertid morenen seg også inn i Jevnaker kommune. Den delen kalles Bergermoen og ligger like vest for Randselva og sørvest for Randsfjordens sørende. Eggemoen/Bergermoen er Norges største sammenhengende isrand (deltaavsetning), dannet av brekanten da isen trakk seg tilbake etter siste istid, for cirka 9,800 år siden.
På Eggemoen lå også den nå nedlagte Eggemoen holdeplass på Randsfjordbanen, Eggemoen leir (en nedlagt militærleir), og en flyplass anlagt av tyskerne under andre verdenskrig, men nå kjent som Hønefoss flyplass, Eggemoen nord for Hønefoss. Eggemoen ble i juni 2006 kjøpt tilbake av Skifte eiendom (en del av Forsvarsbygg). Deler brukes i dag av etterretningstjenesten til nedtak av satellittdata (teknisk etterretning), og er allment kjent en del av det globale Echelonnettverket.
Skadedyr
Grunnen til at enkelte arter blir regnet som skadedyr er at de har et slikt «livsmønster» at de lett kommer i konflikt med de aktiviteter som menneskene driver. Alle kan bli utsatt for skadedyr. Skadedyr finner ofte veien inn i utette bygninger eller som blindpassasjerer i varer og bagasje.
Eggemoen
passerer over Eggemoen, som er oppkalt etter den gamle storgården Egge. Gården ligger langs riksveien i hellingen (Eggemobakken) opp mot toppen av platået, fra Hønefossiden. Flyplassen ble anlagt der av tyskerne under andre verdenskrig. Den var i en tid aktuell som ny hovedflyplass for småfly på Østlandet, men planene førte ikke fram.
Skadedyr
Økonomisk tap
I landbruket er skadedyr et problem på flere steder, både som skadedyr utendørs på avlingene, eller innendørs i driftsbygninger.
Eggemoen
Eggemoplatået har gjennom mange år også vært et yndet turterreng for folk som bor i distriktet, kanskje spesielt for dem med hund. Inne på platået finnes det en rekke stier og mindre veier. På høstparten plukker også mange sopp og tyttebær der. Enkelte steder finnes det også godt med blåbær.
Skadedyr
Økonomisk tap
Ute er det ofte insekter som er problemet. Særlig de artene som lever på, av eller i planter. I moderne landbruk anlegges ofte store områder med samme slag planter. Dette kalles monokultur og dette miljøet er svært gunstig for enkelte arter som har nettopp denne planten som sin næringsplante.
Eggemoen
Marigård
Marigård eller Marigaard (gnr. 93) er et tidligere gårdsbruk som lå på Eggemoen, der landeiendommen fortsatt eksisterer. Gården nevnes i en avskrift fra 1770 av et diplom (DN. XVI 22) fra den 17. juni 1361. Diplomet omhandler en grensetvist mellom gårdene Marigård og Egge i Norderhov og Berger på Jevnaker. Videre nevnes gården i skattedokumenter fra 1657 og 1723.
Skadedyr
Økonomisk tap
I driftsbygninger kan det være mus og rotter. Ulike arter av insekter, kan finne ideelle leveforhold i lagret varer. Et annet stort problem i landbruket er alle flyvende insekter i forskjellige besetninger.
Eggemoen
Marigård
Det antas at opprinnelsen til gårdsnavnet er kvinnenavnet Margrét, som typisk ble omskrevet som Mari.
Skadedyr
Økonomisk tap
Begrensning av skadedyr er viktig i landbruket, både for å hindre smitte og oppblomstring av epidemier, men også for å ta vare på utstyr og bygningsmasse.
Eggemoen
Eggesteinen
Her er også en kopi av Eggesteinen fra 1150–1350 som markerte grensen mellom gårdene Egge i Haug sogn på Ringerike, Norderhov og Berger i Jevnaker kommune på Hadeland reist.
Skadedyr
Økonomisk tap
Angrep fra skadedyr i bygninger kan øke risiko for branntilløp.
Eggemoen
Annet
Det var tidligere i alt tre militærleirer rundt Hønefoss: Hvalsmoen leir, Helgelandsmoen leir og Eggemoen leir. Alle ble vedtatt nedlagt 13. juni 2001. Ringerike kommune kjøpte Eggemoen leir i 2005 for 23 millioner kroner fra Skifte Eiendom og solgte den tilbake i juni 2006.
Skadedyr
Økonomisk tap
De store rovdyrene ulv, bjørn, jerv og gaupe kan gjøre stor skade blant annet i rein- og sauebestander på beite, og blir derfor tidvis karakterisert som skadedyr, særlig i de politiserte rovdyrdebattene. Men disse betegnelsene ligger utenfor den alminnelige oppfatning av skadedyr.
Smittebærere
Skadedyr kan noen ganger være smittebærere av sykdommer, de kan true vår helse.
Noen skadedyr
Rotter, mus
På planter og trær
Antall individer av bladspisende insekter varierer normalt fra år til år, avhengig av næringskvalitet, klima og antall naturlige fiender. De fleste artene skadedyr finnes vanligvis i små mengder som sjelden blir så stor at beitingen går særlig ut over vertsplantens tilvekst. Skaden er derfor vanligvis ubetydelig.
Men noen ganger skjer det at det kommer masseangrep eller masseutbrudd. Det er resultat av mer eller mindre tilfeldige foranliggende hendelser, eller de kommer i sykluser med årvisse mellomrom. Ved masseutbrudd øker individmengden sterkt i antall og til slutt vil de utnytte sin næringsplante fullstendig. Etter to til tre år vil masseangrepet vanligvis opphøre av seg selv, og artens individantall reduseres til det normale.
De mest økonomisk betydningsfulle skadedyr på bartrær finnes på furu. De alvorligste skadedyr på nåler og skudd i Norge er arter av sommerfugler. Skader som oppstår i treverket av margborere, som enkelte biller (trebukker), har kanskje størst betydning.
Skadedyrangrep i og på blad, i knopper og skudd på busker og trær kan føre til store skader. Noen planteetere spiser hele blader eller deler av det, andre kan leve inne i bladet eller barnålen. Dette er særlig alvorlige på unge trær. Om toppskuddet skades, kan ett eller noen ganger flere sideskudd overta for toppskuddet, trestammen blir skjev eller forgreinet. Kvaliteten og den økonomiske verdien på treet blir forringet, fordi slike trær lett får en uheldig form. Angrepet på eldre trær medfører oftest bare en reduksjon av nåler, sjelden til særlig veksthemmelse. Angrep på eldre trær som er i hogstmoden alder, er minst alvorlig, fordi trestammens form er ferdigvokst.
De fleste trær og busker har mer blad enn nødvendig og tåler at en del av blad- eller nålemassen reduseres, uten at det får en nevneverdig reduksjon i treets vekst. Stort blad- eller nåltap, der det meste dør, fører til vekstreduksjon i tremassen. Ett års fullstendig avnåling hos furu kan gi tilveksttap tilsvarende to års normal vekst. Enkelte treslag, som eik og ask, lager nye blader utover hele sommeren. Bartrær som har bare en årgang nåler, erstatter forholdsvis lett det tapte. Furu har gjerne 2-3 nåleårganger og tåler som regel å bli fullstendig avnålet. Gran tåler ikke så lett et kraftig angrep med stort tap av nåler, og dør ofte av slike angrep.
Maur
Bolet til svart jordmaur er oftest anlagt i hager, i jorden, ofte under en større stein, eller annen gjenstand. Det dannes ofte løse tuer av jord over bolet. Det hender at jordmaur etablerer bol i råteskadet treverk innendørs, eller isolasjonen, som f.eks. under baderomsgulv. Maur i bygningsmaterialer er et problem som bør tas alvorlig. Ofte er det jakten på mat som er årsaken til at maur etablerer seg i hus.
Stokkmaur kan etablere bol i trekonstruksjoner og isolasjon (isopor) i hus.
Stort sett bare plagsomme eller nyttige
Noen dyr i hus har ikke direkte økonomisk betydning som skadedyr. Kanskje er de heller til nytte, da enkelte lever av andre mindre dyr. De er heller mer til plage eller sjenanse. Slike dyr er flaggermus, stikkvepser, skrukketroll, edderkopper, vevkjerringer, mosskorpioner, saksedyr og mange andre.
Noen insekter kan virke plagsomme, men er egentlig svært nyttige, som snylteveps eller parasittveps, marihøner, bløtvinger og mange flere. Disse dyrene lever av bladlus og mindre dyr og de hjelper derfor til med å holde bestanden av slike skadedyr nede.
Humler er svært viktige nytteinsekter, men plasserer de f.eks. bolene sine i og rundt hus kan de være plagsomme, og humlene vil forsvare bolet sitt om dette blir forstyrret. Men noen direkte skade gjør de ikke.
Parasitter
Parasitter er ikke skadedyr, men dyr som lever på eller i et annet dyr (verten).
Grayanotoksin
Grayanotoksin er en gift som finnes i rhododendronplanten og andre planter i lyngfamilien.
Symptomer ved forgiftning
Store fysiske symptomer dukker opp avhengig av mengden gift som er blitt inntatt, og symptomene kan dukke opp fra tre minutter til tre timer etter man har inntatt den. Symptomene begynner med overdreven spyttproduksjon, svette, oppkast, svimmelhet, svakhet, og prikninger i huden spesielt i lemmer og rundt munnen. Man opplever også lavt blodtrykk og langsom puls, sinusbradykardi. Litt forunderlig kan det også oppstå rask puls, (ventrikulær tachykardi).
Man trenger vanligvis ikke medisinsk hjelp, men medisiner er ofte nødvendig for å behandle symptomene.
Honning fra Japan, Brasil, Statene, Nepal og Britisk Columbia er mest sannsynlig forgiftet med grayanotoxin, men veldig sjelden i giftige mengder.
Leyla Zana
Leyla Zana (født 3. mai 1961 i Silvan i Tyrkia) er en kurdisk politiker i Tyrkia, hun ble idømt fengsel, blant annet for å ha snakket kurdisk i det tyrkiske parlamentet.
Det var i 1991 hun uttalte ordene: Jeg sverger denne eden for brorskap mellom det  tyrkiske  og det  kurdiske folk, under innsettelsen  i Ankara. Hun hadde også på seg et rødt, grønt og gult hårbånd. Dette er fargene i det kurdiske flagget (i tillegg til hvitt). I 1994 ble hun og tre andre parlaméntarikere fratatt sin immunitet og dømt til lange fengselsstraffer for påstått samarbeid med det forbudte kurdiske nasjonalistpartiet PKK.
Zana har blitt et symbol på kurdernes frihetskamp. Hun ble beordret løslatt fra fengselet 9. juni i 2004, etter sterkt internasjonalt press. For å renvaske seg gjenopptok hun sin sak, men ble igjen dømt til ti års fengsel i desember 2008. Ifølge retten har Zana ved minst ni anledninger brutt tyrkisk lov ved indirekte å erklære støtte til PKK og dets fengslede leder Abdullah Öcalan.
Zana ble tildelt den norske Professor Thorolf Raftos Minnepris-prisen i 1995, men kunne ikke motta den før hun ble løslatt i 2004. Hun har tidligere mottatt EU-parlamentets Sakharov-pris.
I juni 2011 ble Leyla Zana på nytt innvalgt i det tyrkiske parlamentet, denne gang som uavhengig kandidat fra partiet BDP.
Sarkom
Sarkomer er langt mer sjeldne enn karsinomer.
Leyla Zana
I 2013 ble hun nominert til Nobels fredspris.
Trygve Birkeland
Trygve Birkeland (født 25. september 1961) er en norsk politiker fra Kristelig Folkeparti. Han kom inn i Bergen bystyre som vara i 1987, og som fast medlem i 1991. Fra 1999–2007 var han medlem av bystyrets finanskomite. Fra 2007 til 2009 satt han i bystyrets helse- og sosialkomite, og fra høsten 2009 til oktober 2011 var han kommunalråd, nestleder i bystyrets byutviklingskomite, og gruppeleder for KrFs bystyregruppe. Fra 2011-15 var han nestgruppeleder. Birkeland er gruppeleder for bystyregruppen til Bergen KrF fra 2015, og medlem i arbeidsutvalget i finanskomiteen.
Birkeland har vært pastor for pinsemenigheten Sion i Blomsterdalen siden 1996. Han er bussjåfør av yrke, men er i perioden 2015–2019 i folkevalgtpermisjon.
Birkeland har vært styremedlem i følgende selskaper: Bergen interkommunale renovasjonsselskap, Torgstyret, Bergen sentrum, Sudmanske stiftelse, Frøkenstiftelsen, Gullstølen kjøkken KF og HOG Energi.
Vibeke Klemetsen
Vibeke Klemetsen (født 29. oktober 1975 i Oppdal) en norsk foredragsholder, journalist, forfatter og programleder. Hun har gitt ut to bøker, Yoga for gravide (2010) og Grøt (2014)  Hun startet sin egen yoga-kleskolleksjon i 2011, Run & Relax.
Hun ble først kjent som værmelder på TVNorge. På samme kanal (2007) ledet hun Frøken Norge-Nytt, samt finalesendingen sammen med Synnøve Skarbø, etterfulgt av jobben som programleder for Extra på NRK.
I 2009 deltok hun i TV-programmet Zebra Grand Prix på TV 2 Zebra på lag sammen med Øyvind «Vinnie» Sauvik fra Paperboys.
Hun deltok også i kjendisversjonen av 71° nord i 2012. I 2013 vant hun MasterChef på TV3.
Johann Georg Theodor Grässe
Johann Georg Theodor Grässe, også omtalt Johann Gräße, eller Graesse, (født i Grimma 31. januar 1814, død i Niederlößnitz ved Dresden 27. august 1885) var en tysk bibliograf, eventyrforsker og litteraturhistoriker.
Biografi
Etter å ha vært elev ved Fürstenschule in Grimma studerte Grässe fra 1833 filologi, filosofi og arkeologi under Johann Gottfried Jakob Hermann ved Universität Leipzig, hvor han i 1834 promoverte for doktorgraden. Deretter reiste Grässe til Universität Halle og fortsatte sine litteraturvitenskapelige studier der.
Etter at han i 1837 startet sitt arbeide med en storstilt litteraturhistorie, firebinds verket Lehrbuch einer allgemeinen Literätgeschichte aller bekannten Völker der Welt, inneholdende både diktningens historie og faglitteraturen over samtlige vitenskapelige og kunstneriske disipliner, omfattende såvel etter dem Scheitern hans Habilitationsabsichten, slo Grässe seg ned i Dresden, hvor han i 1838 ble lærer i fransk språk og litteratur ved Dresdener Kreuzschule (kretsskole).
På grunn av sine språkferdigheter og litteraturkunnskaper fikk han i 1843 en post som privatbibliotekar hos den saksiske kong Friedrich August II. I 1848 fulgte utnevnelsen til inspektør (og fra 1877 som direktør) for Det kgl. Myntkabinett i Dresden.. I 1854, samme år som Friedrich August II døde, fikk han dessuten utgitt Bibliotheca magica et pneumatica, en bibliografi over publikasjoner om trolldom-, undere og folketro relatert til hekser- og djevellitteratur.
Nord und Süd
Grässe ble kjent med Peter Christen Asbjørnsen etter at nordmannen i 1856 hadde reist til Tharandt for å studere ved forstakademiet i Sachsen. De to ble snart enige om å utgi en internasjonal eventyrsamling sammen, som de kalte Nord und Süd (1858), med illustrasjoner av Emil Eugen Sachsse, Adolph Tidemand og Hans Gude: «Asbjørnsen tok hånd om de nordiske bidragene, mens Gräße fikk ansvar for de kontinentaleuropeiske og orientalske eventyrene.» Dette var også første gang at eventyrtegninger av Tidemand og Gude ble publisert, etter at disse først var blitt xylografert av hhv. Wilhelm Werthmann og Ludwig Hugo Becker.
I 1861 ble Grässe utnevnt til direktør for Dresdener Porzellansammlung, og i 1864 tiltrådte han hoffrådet som direktør for des Grünen Gewölbes, hvor han ble inntil han i 1882 kunne gå over i pensjonistenes rekker.
1868/1871 utga han Sagenbuch des Preußischen Staates med hele 2206 sagn, som dokumenterer tidligere litterære kilder, delvis også med angivelsen Mündlich (= muntlig).
Grässe ble eier av Schloss Wackerbarth i Niederlößnitz, hvor han tilbrakte de tre årene fra sin avgang og frem til sin død i 1885.
Utvalgte verker
thumb|220px|right|Det latinske trykket av Gesta Romanorum: [[Inkunabel, (opptrykk fra 1488), etter det originale trykket av Martin Schott i Strasbourg, cirka 1486 (GW 10894).]]
King (album av T.I.)
King er et musikkalbum av den amerikanske rapperen T.I.. Albumet var hans desiderte gjennombruddsalbum, og ble sluppet ut 28. mars 2006 i USA. Albumet ble solgt i hele 522 000 eksemplarer etter bare en uke, og var dermed det mestselgende albumet i USA. Albumet solgte til platina (en million solgte album) etter bare en måned. Per 2007 er det solgt over 1,8 millioner eksemplarer av albumet.
Crying Time
Charles' versjon av «Crying Time» vant to Grammy Awards i 1967 i kategoriene Best R&B Recording samt Best R&B Solo Performance.
Charles hadde til hensikt at hans versjon av Owens' sang skulle være en tributt til den countrymusikkstilen han verdsatte (Charles hadde suksessfullt gjort coverversjoner av countrysanger i fortiden, slik som «I Can't Stop Loving You». Han er sitert for å ha sagt at han ikke spilte inn «Crying Time» og andre countrysanger, skrevet av Owens, av ''«manglende respekt [sic] for Buck. Jeg er gal etter Buck. Men jeg hørte noe som passet min stil. Nøkkelen var å beholde min stil, mens jeg så min stil virke på forskjellige måter».
Ray Charles og Barbra Streisand fremførte sangen som en duett på hennes album Barbra Streisand…and Other Musical Instruments (1973). Denne coverversjonen var også med i episoden The Glass is Always Cleaner i NBCs dramaserie Las Vegas. Streisand hadde med en soloversjon av sangen på sitt album ButterFly (1974).
Den nederlandske sangeren André Hazes har også spilt den inn. Sangen ble utgitt på hans bluesalbum Dit Is Wat Ik Will som «Jammer (It's a Pity)», en Jan Akkerman-assisert advarsel mot forurensning av jorden. Den ble også utgitt på single, med en ikke-oversatt versjon av «Working in a Coal Mine» på den andre siden.
Wanda Jackson og Elvis Costello spilte inn en versjon. Den finnes på Jacksons album Heart Trouble (2003).
Svensk versjon
Kjell Samuelson har skrevet en svensk tekst. Den svenske tittelen er «Hela livet leker».
Norsk versjon
Tom Harry Halvorsen har skrevet en norsk tekst. Hans norske tittel er «Nå er det over».
Innspilling
Det finnes også en norsk versjon med tittelen "Det var sent en kveld".
Referanser
https://m.youtube.com/watch?v=2noA5hMsDio
Gi et lite vink
Gi et lite vink er en barnelek. Den som «har den» skal først telle til for eksempel ti, mens de andre gjemmer seg. Deretter skal den som «har den» lete etter de andre. Når han ser noen, skal han si «jeg har sett deg X», og da må denne personen gå til et på forhånd bestemt sted. For å bli fri igjen, må noen av de som fremdeles er fri, «gi et lite vink» til den fangede. Når alle er fanget, er leken slutt.
Alder og opphavssted til Gi et lite vink er ikke kjent.
The Octagon
The Octagon er en amerikansk actionthriller og kampsportfilm fra 1980 regissert av Eric Karson. Filmen handler om en kampsportekspert som har som formål å infiltrere en forbryterliga som holder til i Mellom-Amerika. Ligaens medlemmer består av mennesker som er ekspert på strid og orientalsk kampkunst. Hovedrollen spilles av Chuck Norris, mens andre sentrale roller spilles av Karen Carlson, Tadashi Yamashita og Lee Van Cleef.
Om filmen
The Octagon innbrakte ca $19 millioner i USA og havnet på en 37-plass over de mest innbringende kinofilmene i USA i 1980. Produksjonskostnadene var på ca $4 millioner.
Den ble innspilt i Los Angeles.
Den ble ikke satt opp på norske kinoer, men ble utgitt på video i 1982 av OVC. Den ble få år etter lansert av Mayco.
Amecameca
Amecameca er en kommune i sone III av delstaten México i Mexico. Administrativt sentrum og største by er Amecameca de Juárez. Kommunen befinner seg sørøst i delstaten. Den dekker et område på 181,72 km², og hadde en befolkning på 48 421 i 2010.
Kommunen er kjent for sin natur og sine fjell, spesielt Sierra Nevada-fjellkjeden, og det er kort avstand til vulkanene Popocatépetl og Iztaccíhuatl.